# 意大利文

| 意大利文  |
| --- |
| Italiano |
| 發音 | [itaˈljano] |
| 用嘅國家、地區 | 意大利、梵蒂岡、聖馬連奴、瑞士、斯洛文尼亞、克羅地亞 |
| 區域 | 南歐（意大利半島、西西里、薩丁島） |
| 講嘅人口 | 63,783,247（2012年） |
| 排名 | 19~20位 |
| 構句法 | 主語-謂語-賓語（SVO） 名詞-形容詞，介詞前置 |
| 系屬 | 印歐語系
* 意大利語族
	+ 羅曼語族
		- 意大利-西羅曼語支
			* 中羅曼語支
				+ **意大利文**
 |
| 文字 | 拉丁字母 |
| 官方地位 |
| 官方語言 |  意大利  梵蒂岡  聖馬連奴  瑞士  歐盟 拉丁聯盟  馬耳他騎士團  克羅地亞（伊斯提亞）  斯洛文尼亞（皮蘭、伊佐拉、戈皮） |
| 管理機構 | 古路斯卡學會（Accademia della Crusca） |
| 語言代碼 |
| ISO 639-1 | it |
| ISO 639-2 | ita |
| ISO 639-3 | ita |
| SIL | ITN |
| 用意大利文嘅地方 |
| * 睇
* 傾
* 改
 |

意大利學校嘅手寫草書

</gallery>
**意大利文**（粵拼：ji3 daai6 lei6 man4\*2；意大利文： **Italiano** ，國際音標：[itaˈljano]；重有種講法做「意大利語言」，意文：**lingua italiana**，國際音標：[ˈlinɡwa itaˈljana]），簡稱**意文**，係屬於印歐語系意大利語族羅曼亞語族嘅語言，主要通用喺意大利。而家大概有6千3百萬人用意大利話做母語，大多數係意大利人。意大利文詞彙喺音樂、作曲嘅領域有好多應用。意大利文係羅曼語族中最似拉丁文嘅話之一，尤其係辭彙，另外意大利文嘅輔音有長短之分，同拉丁文一樣，而其他嘅羅曼語言大多都無咗呢個特色；而啲詞嘅重音位置比較固定，呢點同其他羅曼語言一樣。

標準嘅意大利文，係中部陀斯卡拿方言嘅翡冷翠口音，呢種方言介乎於意國（包括意大利半島同附近嘅島）南部方言（比如拿坡利話）同北部方言（屬高盧-意大利語支，係羅曼語族嘅分支）之間，所以長期以來陀斯卡拿話係標準意大利文嘅基礎。不過近年來意大利嘅經濟中心米蘭對標準意文有幾大嘅影響，米蘭話逐漸滲透入標準語文。

意大利文嘅句法係將修飾語放喺被修飾語嘅後面，基本語序係主謂賓（SVO）。

## 使用地域

意大利存在住多樣嘅方言，但標準意文喺社會各個方面都係名符其實噉享有公共用語嘅地位。意大利內部嘅小型城邦聖馬連奴同梵蒂岡城國亦講意文。同意大利鄰接嘅地域亦用意文，有瑞士南部嘅鐵池挪州（全域）同格留邊敦州（格里佐尼州，Grigioni；一部分）、克羅地亞嘅伊斯特里亞地方。意大利王國嘅舊殖民地索馬里同利比亞等留低咗一部分講意文嘅人，但個使用頻率唔高。

### 法定語文

除咗係意大利嘅法定語文之外，亦係聖馬連奴嘅法定語文，同瑞士嘅四種法定語文之一，梵蒂岡嘅第二法定語文亦都係意大利話。斯洛文尼亞同克羅地亞都有啲少數意大利族群講意大利話。歐盟都當意大利話係其中一種法定語文。

## 日常用語

| 英文 | 意大利話 | 粵語 |
| --- | --- | --- |
| Italian | l'italiano | 意大利話 |
| English | l'inglese | 英文 |
| Cantonese | il cantonese | 粵語 |
| Yes | *Sì* | 係 |
| No | *No* | 唔係 |
| Of course! | *Certo! / Certamente! / Naturalmente!* | 梗係啦！ |
| Hello! | *Ciao!*（唔正式）*/ Salve!*（正式） | 你好 |
| How are you? | *Come stai?*（唔正式）*/ Come sta?*（正式）*/ Come state?*（眾數）*/ Come va?*（一般） | 你點呀？ |
| Good morning! | *Buongiorno!* | 早晨 |
| Good afternoon! | *Buon pomeriggio!*（唔正式）*/ Buona sera!*（正式） | 午安 |
| Good evening! | *Buona sera!* | 晚安 |
| I love you! | *Ti amo!*（戀人之間）*/ Ti voglio bene!*（朋友或其他人之間） | 我愛你 |
| Welcome [to...] | *Benvenuto/-i*（同男人或男女講）*/ Benvenuta/-e*（同女人講）[*a / in...*] | 歡迎 |
| Goodbye! | *Arrivederci（正式）/*Ciao!*（唔正式）* | 再見/拜拜 |
| Thank you! | *Grazie!*（一般）*/ Ti ringrazio!*（唔正式）*/ La ringrazio!*（正式）/ *Vi ringrazio!*（眾數） | 多謝/唔該 |
| I'm sorry | *Mi dispiace*（一般）*/ Scusa(mi)*（唔正式）*/ Mi scusi*（正式）*/ Scusatemi*（眾數）*/ Sono desolato*（男人講）*/ Sono desolata*（女人講） | 對唔住 |
| Who? | *Chi?* | 邊個？ |
| What? | *Che cosa? / Cosa? / Che?* | 乜嘢？ |
| When? | *Quando?* | 幾時？ |
| Where? | *Dove?* | 邊度？ |
| Why? | *Perché?* | 點解？ |
| How? | *Come?* | 點樣？ |
| How much? / How many? | *Quanto? / Quanti? / Quante?* | 幾多？ |
| I do not understand. | *Non capisco. / Non ho capito.* | 我唔明。 |
| Yes, I understand. | *Sì, capisco. / Ho capito.* | 係，我明。 |
| What time is it? | *Che ora è? / Che ore sono?* | 而家幾點？ |
| I don't speak Italian. | *Io non parlo l'italiano.* | 我唔識講意大利話。 |
| I am Cantonese. | *Sono cantonese.* | 我係廣東人。 |

## 睇埋

* 音樂術語

## 引咗

## 參考

* Simone, Raffaele (2010). *Enciclopedia dell'italiano*. Treccani.
* Palermo, Massimo (2015). *Linguistica italiana*. Il Mulino. ISBN 9788815258847.
* Berloco, Fabrizio (2018). *The Big Book of Italian Verbs: 900 Fully Conjugated Verbs in All Tenses. With IPA Transcription, 2nd Edition*. Lengu. ISBN 9788894034813.